《麻滩驿舍睹壁间留咏忆钱五卿二首 其二》
明代·卢龙云

两度分符竹，千重到楚山。骥途翻蹇滞，鸟道总间关。

行役思乡远，驱车畏路难。滩声从百折，阅尽见安澜。

作者简介：广东南海人，字少从。万历十一年进士。授马平知县，补邯郸，治行为诸县之最。复补长乐，以忤权要，左迁江西藩幕。累官至贵州布政司参议。有《四留堂稿》、《谈诗类要》。